stanford-oval/wikipedia huggingface dataset:
Millionaires

Millionaires on yhdysvaltalaisten sisarusten Melissa Marien ja Allison Greenin muodostama electropop-yhtye. Yhtye on kotoisin Orangen piirikunnasta Kaliforniasta. Yhtyeessä oli aiemmin kolmantena jäsenenä Dani Artaud.
Vuonna 2007 perustettu yhtye tunnetaan kappaleista, jotka yhdistävät epäsiveellisiä sanoituksia kuplivaan electropop-soundiin. Yhtyeen imago ja sanoitukset ovat tuoneet yhtyeelle merkittävää huomiota vaikka Millionairesin musiikin kaupallinen menestys on vielä ollut vaatimatonta. Millionaires on julkaissut 3 EP:tä ja yhden singlen ”Stay The Night”, joka käväisi listoilla Britanniassa. Debyyttialbumi on ilmestymässä vuoden 2011 aikana.
Millionairesin Ikki Twinsin kanssa esittämä kappale ”Ooh Uh Huh” on MTV:n A Double Shot at Love tosi-tv-sarjan tunnusmusiikkina. Samoin yhtyeen kappale ”Hey Rich Boy” on ollut MTV:n Teen Cribs-sarjan tunnusmusiikkina. Millionaires on myös esiintynyt MTV:n TRL-sarjassa vuonna 2008.
Aiheesta muualla

Millionaires Myspacessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Millionaires (group)
Käännös suomeksi
Keltainen leski

| Keltainen leski |
| --- | --- |

Kirjailija:  Reijo Mäki
Kieli:  suomi
Genre:  dekkari
Kustantaja:  Otava
Julkaistu:  1999
ISBN:  951-1-16246-2
Sarja: Vares
Edeltävä:   Pahan suudelma
Seuraava:  Mullan maku
Löydä lisää kirjojaKirjallisuuden teemasivulta
Keltainen leski on Reijo Mäen kirjoittama yhdestoista Vares-dekkari vuodelta 1999. Kirjan rikosjuoni sisältää venäläismafialta varastettujen rahojen etsimisen, järjestäytyneen rikollisuuden puolelle sortuneen helsinkiläispoliisin sekä eritasoisia ammatti- ja taparikollisia. Tapahtumapaikkoja ovat Turku, Paimio, Tampere, Helsinki ja Siikainen. Kirjassa käydään läpi myös Vareksen joutuminen kertausharjoituksissa keltaista puolta edustaneen vaaleakutrisen naiskersantin vangiksi Porin prikaatin harjoitusmaastoissa Säkylän Porsaanharjulla.
Kirjasta on tehty Aleksi Mäkelän ohjaama elokuva Vares – yksityisetsivä. Vuonna 2005 kirja käännettiin ruotsiksi, norjaksi ja tanskaksi yhdessä kahden muun Mäen teoksen kanssa.
Vastaanotto

Helsingin Sanomien Pertti Avola totesi arviossaan Keltaisen lesken olevan kerronnaltaan juoheva ja sisältävän tietynlaista asenteellisuutta sekä sinänsä hauskasti surkuhupaisaa mutta jonninjoutavaa juttua. Vares ja juoni kohtaavat hänestä toisensa luvattoman myöhään.
Kaunis kotkan käsi

| ”Kaunis kotkan käsi” Viikate |
| --- | --- | --- |

Singlen tiedot
 Albumilta: Surut pois ja kukka rintaan
 Julkaistu: 1. elokuuta 2003
 Tyylilaji: heavy metal, folk metal
 Kesto: 11.27
 Levy-yhtiö: Ranka Recordings
Viikatteen muut singlet
| ”Nuori mies nimetön” 2002 | ”Kaunis kotkan käsi” 2003 | ”Leimu” 2003 |
Kaunis kotkan käsi on Viikatteen ensimmäinen single albumilta Surut pois ja kukka rintaan. Nimikkokappaleen lisäksi single sisältää kappaleet "Rauta-airot" ja "Lyhdyn nään syttyvän", joista jälkimmäinen ei esiinny albumilla. Kappale "Rauta-airot" on suomennettu cover-versio Motörheadin kappaleesta "Iron Horse/Born to Lose". Lisäksi kappaleen "Lyhdyn nään syttyvän" on alun perin esittänyt Topi Sorsakoski & Agents. Single oli Suomen virallisella singlelistalla yhteensä viisi viikkoa sijoittuen parhaimmillaan neljänneksi.
Kappaleet

Kaunis kotkan käsi – 4.19
Rauta-airot – 3.57 (säv. Derek Brown, Guy Lawrence, Phil Taylor)
Lyhdyn nään syttyvän – 3.11 (säv. Jun Hashimoto, Tadao Inoue)
Kokoonpano

Kaarle Viikate (oik. Kalle Virtanen) – laulu, kielisoittimet
Simeoni Viikate (oik. Simo Kairistola) – lyömäsoittimet
Aiheesta muualla

Albumi Kaunis kotkan käsi Encyclopaedia Metallum -sivustolla (englanniksi)
Kelloköynnökset

| Kelloköynnökset |
| --- | --- |
 Kelloköynnös (Cobaea scandens)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Sinilatvakasvit Polemoniaceae
Alaheimo::  Cobaeoideae
Suku::  Kelloköynnökset Cobaea  Cav.
Katso myös
   Kelloköynnökset Wikispeciesissä   Kelloköynnökset Commonsissa 
Infobox OKNimi-testi OK: 
Kelloköynnökset (Cobaea) on sinilatvakasvien (Polemoniaceae) heimoon kuuluva kasvisuku. Sukuun kuuluu noin 20 lajia.
Sukuun kuuluvaa kelloköynnöstä (Cobaea scandens) käytetään koristekasvina.
Lajeja

Cobaea aequatoriensis
Cobaea aschersoniana
Cobaea biaurita
Cobaea campanulata
Cobaea flava
Cobaea gracilis
Cobaea lutea
Cobaea minor
Cobaea pachysepala
Cobaea paneroi
Cobaea penduliflora
Cobaea pringlei
Cobaea rotundiflora
Cobaea scandens – kelloköynnös
Cobaea skutchii
Cobaea stipularis
Cobaea trianae
Cobaea triflora
Aiheesta muualla

Laji.fi: Kelloköynnökset (Cobaea)
Katherine Heigl

| Katherine Heigl |
| --- | --- |
 Katherine Heigl vuonna 2008.
Henkilötiedot
Koko nimi:  Katherine Marie Heigl
Syntynyt: 24. marraskuuta 1978 (ikä 45) Washington D.C., Yhdysvallat
Ammatti:  näyttelijä, malli
Puoliso:  Josh Kelley (2007–)
Näyttelijä
Merkittävät roolit:  Izzie Stevens (Greyn anatomia)
Aiheesta muualla
katherineheigl.info
IMDb 
Elonet
Katherine Marie Heigl (s. 24. marraskuuta 1978 Washington, DC) on yhdysvaltalainen televisio- ja elokuvanäyttelijä ja entinen malli, joka on ollut ehdokkaana Golden Globe -palkinnon saajaksi. Hänet tunnetaan parhaiten rooleistaan televisiosarjoissa Roswell ja Greyn anatomia sekä elokuvista kuten Kaappaus raiteilla, Paksuna ja 27 Dresses – hääkuumetta.
Heigl on mallinurallaan ollut useiden lehtien kansissa, kuten Maxim, Vanity Fair ja Cosmopolitan.
Biografia > Nuoruus

Heigl syntyi Washingtonissa Nancy ja Paul Heiglin tyttäreksi. Heiglillä on saksalaisia ja irlantilaisia sukujuuria. Katherinen vanhemmat kääntyivät mormoneiksi tämän ollessa lapsi. Heigl on nuorin perheen neljästä lapsesta – hänen vanhemmat sisaruksensa Meg, edesmennyt Jason ja Holt ovat adoptoituja. Heigl asui Virginiassa ja sen jälkeen Denverissä ennen kuin hänen perheensä muutti Connecticutiin, missä he asuivat isossa viktoriaanisessa maalaistalossa varakkaassa New Canaanin kaupungissa, jossa Heigl vietti suurimman osan lapsuudestaan.
Vuonna 1986 hänen 15-vuotias isoveljensä Jason menehtyi auto-onnettomuudessa saamiinsa aivovammoihin, pudottuaan lava-auton lavalta oltuaan lounaalla lukiokavereidensa kanssa. Kahdeksantuntisen leikkausoperaation jälkeen Jason todettiin aivokuolleeksi. Perhe päätti luovuttaa Jasonin elimet pelastaakseen elinten luovuttajia tarvitsevia potilaita, koska he arvelivat Jasonin halunneen sitä. Nykyään Heigl onkin elinten luovutuksen vahva kannattaja.
Yksityiselämä

Heigl seurusteli Joey Lawrencen kanssa vuonna 1994 ja Roswell-tähti Jason Behrin kanssa sarjan kuvausten aikana. Kesäkuussa 2006 Heigl kihlautui laulaja Josh Kelleyn kanssa; pari tapasi tapasi Kelleyn musiikkivideon ”Only You” kuvauksissa. He menivät naimisiin 23. joulukuuta 2007 Park Cityssä, Utahissa. Pari asuu lapsineen Los Felizissä, Kaliforniassa. Syyskuussa 2009 Heigl ja Kelley adoptoivat kymmenen kuukauden ikäisen tyttären Etelä-Koreasta, josta myös Heiglin sisar Meg aikanaan adoptoitiin. Vuonna 2012 Kelley ja Heigl adoptoivat toisen tytön, tällä kertaa Yhdysvalloista. Parin ensimmäinen biologinen lapsi, poika, syntyi 20. joulukuuta 2016.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1992 | Eräs yö | That Night | Kathryn |
| 1993 | Kukkulan kuningas | King of the Hill | Christina Sebastian |
| 1994 | Isän tyttö | My Father the Hero | Nicole Arnel |
| 1995 | Kaappaus raiteilla | Under Siege 2: Dark Territory | Sarah Ryback |
| 1997 | Prinssi Valiant | Prince Valiant | Prinsessa Ilene |
| 1998 | Bug Buster | Bug Buster | Shannon Griffin |
| 1998 | Chuckyn morsian | Bride of Chucky | Jade Kincaid |
| 2001 | 100 kimmaa | 100 Girls | Arlene |
| 2001 | Valentine | Valentine | Shelley Fisher |
| 2003 | Descendant | Descendant | Ann Hedgerow / Emily Hedgerow |
| 2005 | Side Effects | Side Effects | Karly Hert |
| 2005 | Zyzzyx Road | Zyzzyx Road | Marissa |
| 2005 | Älyvapaa veto | The Ringer | Lynn Sheridan |
| 2006 | Caffeine | Caffeine | Laura |
| 2007 | Paksuna | Knocked Up | Allison Scott |
| 2008 | 27 Dresses – hääkuumetta | 27 Dresses | Jane Nichols |
| 2009 | The Ugly Truth | The Ugly Truth | Abby Richter |
| 2010 | Killers | Killers | Jennifer ”Jen” Kornfeldt Aimes |
| 2010 | Saman katon alla | Life as We Know It | Holly Berenson |
| 2011 | New Year’s Eve | New Year’s Eve | Laura |
| 2012 | One for the Money | One for the Money | Stephanie Plum |
| 2013 | Yhdet häät ja kolme anoppia | The Big Wedding | Lyla Griffin |
| 2014 | Suuri pähkinäryöstö | The Nut Job | Andie (äänirooli) |
| 2014 | Jackie & Ryan | Jackie & Ryan | Jackie Laurel |
| 2015 | Home Sweet Hell | Home Sweet Hell | Mona Champagne |
| 2015 | Jenny’s Wedding | Jenny’s Wedding | Jenny Farrell |
| 2017 | Unforgettable | Unforgettable | Tessa Connover |
| 2017 | Suuri pähkinäryöstö 2 | The Nut Job 2: Nutty by Nature | Andie (äänirooli) |
| 2021 | Fear of Rain | Fear of Rain | Michelle Burroughs |

Televisioelokuvat
| Vuosi | Suomenkielinen nimi | Alkuperäinen nimi | Rooli |
| 1996 |  | Wish Upon a Star | Alexia Wheaton |
| 1998 |  | The Tempest | Miranda Prosper |
| 2002 |  | Critical Assembly | Aizy Hayward |
| 2003 |  | Vegas Dick | Madeline |
| 2003 |  | Love Come Softly | Marty Claridge |
| 2003 |  | Evil Never Dies | Eve |
| 2003 | Humiseva harju | Wuthering Heights | Isabel Linton |
| 2004 |  | Love’s Enduring Promise | Marty Claridge Davis |
| 2005 | Luokkakokouksen blondit: Näin kaikki alkoi | Romy and Michele: In the Beginning | Romy White |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 1999–2002 | Roswell | Roswell | Isabel Evans | 60 jaksoa |
| 2002 | The Twilight Zone | The Twilight Zone | Andrea Collins | ”Cradle of Darkness” |
| 2005–2010 | Greyn anatomia | Grey's Anatomy | Isobel ”Izzie” Stevens | 120 jaksoa (kaudet 1–6) |
| 2014–2015 | State of Affairs | State of Affairs | konstaapeli Charleston ”Charlie” Tucker | 13 jaksoa |
| 2017 | Lakia ja rakkautta | Doubt | Sadie Ellis | 13 jaksoa |
| 2018–2019 | Pukumiehet | Suits | Samantha Wheeler | 26 jaksoa |
| 2021–2023 | Firefly Lane | Firefly Lane | Tully Hart | 26 jaksoa |
Aiheesta muualla

Kuvia tai muita tiedostoja aiheesta Katherine Heigl Wikimedia Commonsissa
Katherine Heigl Internet Movie Databasessa. (englanniksi)
Kenta Hasegawa

| 0 | 1 | 2 |
| --- | --- | --- |

Henkilötiedot
Syntymäaika: 25. syyskuuta 1965 (ikä 59)
Syntymäpaikka: Shizuoka, Japani
Pelipaikka: Hyökkääjä
Seurat
| Vuodet | Seura | O (M) |
| 1988–1991 1992–1999 | Nissan Motors Shimizu S-Pulse |  |
Maajoukkue
| 1989–1995 | Japani | 27 (4) |
Kenta Hasegawa (jap. 長谷川 健太; s. 25. syyskuuta 1965 Shizuoka, Japani) on japanilainen entinen jalkapalloilija.
Jalkapallomaajoukkue

Kenta Hasegawa edusti Japanin maajoukkuetta vuosina 1989–1995. Hän on osallistunut mm. Kuningas Fahdin cupin 1995.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1989 | 11 | 2 |
| 1990 | 6 | 1 |
1991: 0
1992: 0
| 1993 | 5 | 0 |
| 1994 | 2 | 0 |
| 1995 | 3 | 1 |
| Yhteensä | 27 | 4 |
Aiheesta muualla

National Football Teams
Japan National Football Team Database
Japanin joukkue – Kuningas Fahdin cup 1995
1 Matsunaga |
2 Natsuka |
3 Tsunami |
4 Ihara |
5 Hashiratani |
6 Moriyasu |
7 Horiike |
8 Kitazawa |
9 T. Yamaguchi |
10 Ramos |
11 Miura |
12 Kikuchi |
13 Hasegawa |
14 Isogai |
15 M. Yamaguchi |
16 Fukuda |
17 Soma |
18 Yanagimoto |
19 Okano |
20 Kojima |
Valmentaja Kamo
Morlaix

Morlaix
Morlaix on kunta Finistèren departementissa Bretagnen hallintoalueella Ranskassa. Kunnassa oli 15 990 asukasta vuoden 1999 väestönlaskennassa. Morlaixin pinta-ala on 25 neliökilometriä.
Kiira Kautto

Kiira Kautto (s. 2005) on suomalainen pesäpalloilija. Kautto edustaa Superpesiksessä pelaavaa Manse PP:tä. Hänen sopimuksensa Manse PP:n kanssa ulottuu kauden 2024 loppuun saakka. Kaudet 2021 ja 2022 hän edusti kasvattajaseuraansa Porin Pesäkarhuja ja pelasi joukkueen etenijäjokerina. Kaudella 2021 Kautto saavutti Pesäkarhujen joukkueessa SM-kultaa. Kaudella 2023 Kautto valittiin uransa ensimmäiseen naisten Itä-Länsi-otteluun Hänet valittiin Itä-Länsi-otteluun myös kaudella 2024. Kautto on pelannut 25 Superpesiksen runkosarjan ottelua. Näissä otteluissa hän on tuonut 30 juoksua ja kerännyt 58 kärkilyöntipistettä. Kautto on pelannut kahdeksan Superpesiksen ylempien pudotuspelien ottelua. Näissä otteluissa hän on tuonut seitsemän juoksua ja kerännyt 16 kärkilyöntipistettä. Tilastot päivitetty ennen kauden 2023 alkua.
Million Dollar Tones

Million Dollar Tones on eteläsuomalainen kahdeksanhenkinen rhythm and blues- ja rock and roll -yhtye, jonka soittimia ovat mm. rummut, basso, kitara, laulu ja piano. Million Dollar Tones on julkaissut urallaan kolme  pitkäsoittoa: "Crazy!" (2016, Jungle Records), "That´s Right!" (2019, Bluelight Records) sekä "Come On!" (2022, Bluelight Records).
Yhtyeen jäsenet

Albert Hallikainen (kitara)
Ari Toivonen (tenorisaksofoni ja huuliharppu)
Antti Pajula (laulu)
Petri Rinta-Opas (baritonisaksofoni, taustalaulu)
Janne Nieminen (rummut ja lyömäsoittimet)
Markus Packalen (kontrabasso, taustalaulu)
Ide Miettinen (trumpetti)
Matti Roth (piano, taustalaulu)
Yhtyeen jäsenet > Entiset jäsenet

Marko Lamminmäki (rummut ja lyömäsoittimet)
Timo Uusiheimo (piano)
Kimmo Lehtola (basso, taustalaulu)
Ville Tolvanen (piano)
Matias Partanen (rummut ja lyömäsoittimet)
Mikle Ylipekka (rummut, lyömäsoittimet, huuliharppu, taustalaulu)
Aleksa Stanikic (trumpetti)
Hanna Hush (piano, taustalaulu)
Vesa Aaltonen (rummut ja lyömäsoittimet)
Aki Savolainen (basso)
Tomi Valasvuo (basso)
Juho Sassi (basso)
Kiira Väänänen

| Mitalit> Maa:   Suomi.Naisten yleisurheilu.U23 EM-kilpailut  | Mitalit> Maa:   Suomi.Naisten yleisurheilu.U23 EM-kilpailut  | Mitalit> Maa:   Suomi.Naisten yleisurheilu.U23 EM-kilpailut  | Maa:   Suomi> Naisten yleisurheilu. |
| --- | --- | --- | --- |
|  Pronssia | Tallinna 2021 | moukarinheitto |  |
Kiira Katariina Väänänen (s. 6. tammikuuta 1999 Varpaisjärvi) on suomalainen moukarinheittäjä. Hän edustaa Varpaisjärven Virettä, ja on pituudeltaan 170 cm. Häntä valmentaa Leena Paldanius.
Väänänen saavutti Tbilisin Euroopan nuorten olympiafestivaaleilla 2015 hopeaa tuloksella 64,24 (3-kiloinen moukari). Seuraavana vuonna hän sai niin ikään Tbilisissä käydyissä alle 18-vuotiaiden EM-kilpailuissa pronssia tuloksella 66,00 (3 kg moukari). Grosseton alle 20-vuotiaiden EM-kilpailuissa 2017 hän oli seitsemäs ja Tampereen saman ikäluokan MM-kilpailuissa 2018 kahdeksas. Hän sijoittui yhdeksänneksi Gävlen alle 23-vuotiaiden EM-kilpailuissa 2019. Hän saavutti saman ikäluokan EM-kilpailuissa pronssia Tallinnassa 2021 tuloksella 65,98.
Väänänen on saavuttanut moukarin talvi-SM-kilpailuissa hopeaa 2021 ja 2022 ja pronssia 2023. Kalevan kisoissa hän on sijoittunut parhaimmillaan neljänneksi 2018.
Väänänen heitti ennätyksensä 66,99 Lahdessa 25. toukokuuta 2022.
Kiipulan ammattiopisto

| Kiipulan ammattiopisto |
| --- | --- |

Sijainti:  Päätoimipiste: Kiipulantie 507, 14200 Turenki
Koordinaatit:  60.8894°N, 24.7149°E
Tyyppi:  suomenkielinen ammatillinen erityisoppilaitos, ammatillisen erityisopetuksen kehittämiskeskus
Rehtori:  Jukka Kujala, Anne Saari
Oppilaita:  1000
Verkkosivut
Kiipulan ammattiopisto järjestää valmentavaa koulutusta ja ammatillista perustutkintokoulutusta erityisopetuksena. Kiipulan ammattiopistoa ylläpitää Kiipulasäätiö.
Oppilaitos on ammatillinen erityisoppilaitos ja ammatillisen erityisopetuksen kehittämiskeskus. Kiipulan ammattiopiston erityisopetuksessa on noin 1000 opiskelijaa. Kiipulan ammattiopisto toimii yhdellätoista paikkakunnalla. Ammattiopiston päätoimipaikka on Janakkalan Turengissa. Muut toimipaikat sijaitsevat Forssassa, Hämeenlinnassa, Kouvolassa, Lahdessa, Riihimäellä, Tampereella, Nokialla, Sastamalassa, Vantaalla ja Valkeakoskella
Toiminta laajeni merkittävästi vuoden 2009 alussa Perttulan erityisammattikoulun yhdistyttyä Kiipulan ammattiopistoon.
Ammatillista perustutkintokoulutusta (180 osaamispistettä, kesto kolmisen vuotta) järjestetään usealla eri alalla
(ajoneuvoala, hius-. ja kauneudenhoitoala, liiketoiminta, logistiikka, maatalousala, matkailuala, metsäala, puhtaus- ja kiinteistöpalveluala, puutarha-ala, ravintola- ja cateringala, sosiaali- ja terveysala, rakennusala, tieto- ja viestintätekniikka). Alasta riippuen tutkintonimikkeenä on automekaanikko, pienkonemekaanikko, kampaaja, parturi, merkonomi,  puutarhuri, kiinteistönhoitaja, palvelulogistiikkatyöntekijä, kokki, toimitilahuoltaja, metsuri-metsäpalvelujen tuottaja, lähihoitaja, IT-tukihenkilö tai vastaanottovirkailija.
Tämän lisäksi järjestetään valmentavaa koulutusta: Tutkintoon valmenta koulutus (TUVA) sekä työhön ja itsenäiseen elämään valmentava koulutus (TELMA)
Sastamalan toimipaikassa voi opiskella vain TELMA koulutusta eli työhön ja itsenäiseen elämään valmentavaa koulutusta.
Mikko Tervas

| Mikko Tervas> Eemil Mikko Tervaskari.Henkilötiedot |
| --- | --- |
Syntynyt: 23. syyskuuta 1883 Kalajoki
Kuollut: 9. maaliskuuta 1937 (53 vuotta) Helsinki
Ammatti:  opettaja, vakuutustarkastaja ja kirjailija
Kirjailija
Äidinkieli: suomi
Tuotannon kieli: suomi
Aikakausi:  1917-1922
Aiheet:  työväestön elämän realistinen kuvaus
Esikoisteos:  Koneiden ääressä (1917)
Aiheesta muualla
Löydä lisää kirjailijoitaKirjallisuuden teemasivulta
Eemil Mikko Tervaskari (nimi vuoteen 1906 Emil Mikael Nikander ja vuosina 1906–1935 Eemil Mikko Taimi; 23. syyskuuta 1883 Kalajoki – 9. maaliskuuta 1937 Helsinki) oli suomalainen opettaja, vakuutustarkastaja ja kirjailija. Hän käytti kirjailijanimeä Mikko Tervas.
Tervaskarin isä, kalajokelainen nahkuri Manasse Henrikinpoika Nikander kuoli 1885 aivohalvaukseen. Hän jäi siis isästään orvoksi kaksivuotiaana ja äitinsä kuoli pojan ollessa yhdeksänvuotias, joten 15-lapsisen perheen nuorin poika Emil joutui huutolaiseksi. Hän pääsi kuitenkin käymään koulua sijoitustalostaan käsin. Vartuttuaan silloinen Emil Nikander kävi teollisuuskoulun Oulussa 1902–1904, työskenteli sitten rautateiden palveluksessa Oulun varikon alueella veturinlämmittäjänä, mutta kävi Kajaanin opettajaseminaaria 1906–1910, ja avioitumisen jälkeen oli lukuvuoden 1910–1911 opettajana Loviisan lähellä Tesjoella. Sieltä he muuttivat takaisin Ouluun jossa hän toimi opettajana vuoteen 1918 saakka. Taimi osallistui vuonna 1918 Suomen sisällissotaan Oulun suojeluskunnan mukana. Vuonna 1918 Eemil Taimi siirtyi SOK:n Oulun konttorin neuvontatoimiston palvelukseen ja vuonna 1924 hän meni Henkivakuutus Oy Pohjan palvelukseen Oulun piirin tarkastajaksi. Vuonna 1926 Taimi siirtyi Henkivakuutus Oy Pohjan pääkonttorin palvelukseen Helsinkiin, jonne hän muutti perheineen. Viimeksi hän toimi prokuristina vakuutusyhtiö Pohjan valvontaosastolla ja asui perheineen Santahaminassa Helsingin lähellä.
Emil Mikael Nikander muutti nimensä Eemil Mikko Taimeksi J. V. Snellmanin syntymän satavuotispäivänä 12. toukokuuta 1906 samalla kun noin 100 000 muutakin henkilöä suomalaisti nimensä. Neljä vuotta myöhemmin 1910 hän meni naimisiin Hilja Laitisen kanssa. Vuonna 1935 Eemil Taimi muutti uudeksi sukunimekseen Tervaskari.  Uuden nimenmuutoksen syynä oli se, että häntä oli luultu tunnetun kommunistin Adolf Taimen sukulaiseksi.
Mikko Tervaksen esikoisromaani Koneiden ääressä kuvasi realistisesti hänen silloisen kotikaupunkinsa Oulun työväestön elämää ja olosuhteita oululaisissa tehtaissa. Hän julkaisi myös toisen rautatieaiheisen romaanin Vaihteissa ja kirjoitti sanomalehtiin ja osuustoiminnallisiin lehtiin. Hän oli Oulussa asuessaan lisäksi mukana Pohjolan Laulu-mieskuorossa.
Teoksia

Koneiden ääressä, romaani.  Karisto 1917, uusintapainos Pilot-kustannus 2008
Vaihteissa, veturinkuljettajan romaani.  Pohjolan kustannus, Oulu 1921
Pankkiinko vai osuuskaupan säästökassaan?, iltamaohjelmistoa.  Suomen Osuuskauppojen Keskuskunta 1922 (nimellä E. M. Taimi)
Aiheesta muualla

Vapaasti ladattavia Mikko Tervaksen e-kirjoja Projekti Lönnrotilta sekä Project Gutenbergiltä
Katherine Hillard

| Katherine Hillard |
| --- | --- |

Näyttelijä(t):  Catherine Sutherland Julia Jordan (nuori Katherine Hillard)
Ensi- esiintyminen:  A Ranger Catastrophe, Osa 1 (Mighty Morphin Power Rangers)
Viimeinen esiintyminen:  Passing the Torch, Osa 2 (Power Rangers Turbo) (fyysisti viimeinen) Legacy of Power   (Power Rangers Dino Thunder) (arkistomateriaalissa)
Henkilötiedot
Status:  Lopettanut
Sukupuoli:  Nainen
Kotipaikka:  Angel Grove
Suhteet
Infobox OKNimi-testi OK: 
Katherine "Kat" Hillard on kuvitteellinen henkilö Power Rangers -universumissa. Katherine toimi toisena vaaleanpunaisena rangerina ja vaaleanpunaisena ninja rangerina televisiosarjassa Mighty Morphin Power Rangers sarjan kolmannella tuotantokaudella. Hän oli yksi päähenkilöistä myös kolmessa sen jälkeisessä sarjassa Mighty Morphin Alien Rangers, Power Rangers Zeo ja Power Rangers Turbo., joista viimeisessä hän luovutti vaaleanpunaisen turbo rangerin voimansa seuraajalleen. Katherinea näytteli lähes aina australian-amerikkalainen näyttelijä Catherine Sutherland, mutta ajoittain myös Julia Jordan tilanteissa, joissa kuvattiin nuorta Katherinea. Tällainen tilanne oli muun muassa minisarjassa Mighty Morphin Alien Rangers.
Katherine oli Power Rangers -televisiosarjan historiassa toinen hahmo, jota esitti muualla kuin Yhdysvalloissa syntynyt näyttelijä. Ensimmäinen oli ollut amerikanvietnamilainen näyttelijä Thuy Trang, joka oli aiemmin näytellyt hahmoa Trini Kwan. Katherine oli kotoisin Australiasta. Seuraava Australiasta kotoisin ollut ranger oli Vihreä Mystic Ranger Xander Bly sarjassa Power Rangers Mystic Force.
Myöhemmin myös sarjassa Power Rangers S.P.D. olleen Katherine Manxin lempinimi oli "Kat".
Hahmon historia > Mighty Morphin Alien Rangers

Mighty Morphin Power Rangersin viimeisessä jaksossa Master Vile oli Orb of Doomin avulla onnistunut siirtämään Maapallon ajassa taaksepäin. Sen seurauksena rangereista oli tullut lapsia eivätkä he pystyneet enää käyttämään voimiaan. Sen vuoksi minisarjassa Mighty Morphin Alien Rangers Maata puolustamaan kutsuttiin hetkeksi Aquitar-planeetan Power Rangerit. Myöhemmin Billy Cranston rakensi ninjakolikoista voimansa ottaneen koneen, jolla hän toivoi pystyvänsä muuttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita Repulsa ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä. Koska Katherinen ninjakolikko oli siten tuhoutunut lähti nuori Katherine etsimään portaalin läpi yhtä Zeokristallin palasista. Katherinen tutkimusmatka johti hänet Australiaan, jossa hänen avuliaisuuttaan testattiin. Testissään hän joutui todistamaan olleensa epäitsekäs auttamalla eksynyttä vanhaa naista löytämään kotiinsa. Antamastaan avusta hänet palkittiin Zeokristallin palasella.